Η ΓΕΝΙΚΗ ΓΡΑΜΜΑΤΕΙΑ ΠΟΛΙΤΙΚΗΣ ΠΡΟΣΤΑΣΙΑΣ ΣΤΗΝ 80η ΔΙΕΘΝΗ ΕΚΘΕΣΗ ΘΕΣΣΑΛΟΝΙΚΗΣ

*Θεσσαλονίκη 5 Σεπτεμβρίου 2015*

Η Γενική Γραμματεία Πολιτικής Προστασίας δίνει το παρόν στην 80η Διεθνή Έκθεση Θεσσαλονίκης, στο περίπτερο 15, θέση 56, έτοιμη να υποδεχτεί τους επισκέπτες της έκθεσης και να τους ενημερώσει για ζητήματα πολιτικής προστασίας.

Το περίπτερο της Γενικής Γραμματείας τίμησε με την παρουσία του ο Αναπληρωτής Υπουργός Προστασίας του Πολίτη κ. Αντώνης Μακρυδημήτρης, συνοδευόμενος από τον Γενικό Γραμματέα Δημοσίας Τάξης κ. Δημήτρη Αναγνωστάκη και τον Αρχηγό του Πυροσβεστικού Σώματος, Αντιστράτηγο Βασίλειο Παπαγεωργίου.

Στο περίπτερο μπορεί κανείς να ενημερωθεί για τις δράσεις της Υπηρεσίας που καλύπτουν όλο το εύρος των αρμοδιοτήτων της και να προμηθευτεί έντυπο ενημερωτικό υλικό.